Γνώμη της συμβουλευτικής επιτροπής συγκεντρώσεων που διατυπώθηκε κατά την 81η συνεδρίασή της στις 4 Ιουλίου 2000 σχετικά με προσχέδιο απόφασης στην υπόθεση COMP/M.1882 - Pirelli/BICC

(2003/C 59/05)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη:

α) αποτελεί συγκέντρωση κατά την έννοια του άρθρου 1 παράγραφος 1 στοιχείο β) του κανονισμού συγκεντρώσεων, και ότι έχει κοινοτική διάσταση όπως αυτή ορίζεται στο άρθρο 1 παράγραφος 2 του κανονισμού συγκεντρώσεων και

β) ότι δεν αποτελεί περίπτωση συνεργασίας βάσει της συμφωνίας ΕΟΧ.

2. Η πλειψηφία των μελών της συμβουλευτικής επιτροπής συμφωνεί με τον ορισμό της Επιτροπής όσον αφορά τις αγορές σχετικού προϊόντος για:

α) τα καλώδια γενικής χρήσης,

β) τις ράβδους χαλκού,

γ) τα καλώδια για τη μεταφορά ηλεκτρικής ενέργειας χαμηλής τάσης (LV,MV),

δ) τα καλώδια για τη μεταφορά ηλεκτρικής ενέργειας υψηλής τάσης (HV, EHV).

Η μειοψηφία των μελών της συμβουλευτικής επιτροπής διαφωνεί με τον ορισμό της Επιτροπής όσον αφορά τις αγορές σχετικού προϊόντος για τα προϊόντα α) και β).

3. Η πλειοψηφία των μελών της συμβουλευτικής επιτροπής συμφωνεί με τον ορισμό της Επιτροπής όσον αφορά τις γεωγραφικές αγορές αναφοράς για:

α) τα καλώδια γενικής χρήσης,

β) τις ράβδους χαλκού,

γ) τα καλώδια για τη μεταφορά ηλεκτρικής ενέργειας χαμηλής τάσης (LV, MV),

δ) τα καλώδια για τη μεταφορά ηλεκτρικής ενέργειας υψηλής τάσης (HV, EHV).

Μειοψηφούντα μέλη της συμβουλευτικής επιτροπής διαφωνούν με τον ορισμό της Επιτροπής όσον αφορά τις γεωγραφικές αγορές αναφοράς για τα προϊόντα α) και δ).

Άλλα μειοψηφούντα της συμβουλευτικής επιτροπής διαφωνούν με τον ορισμό της Επιτροπής όσον αφορά τις γεωγραφικές αγορές αναφοράς για τα προϊόντα δ).

4. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η συγκέντρωση δεν οδηγεί στη δημιουργία δεσπόζουσας θέσης όσον αφορά:

α) τα καλώδια γενικής χρήσης,

β) τις ράβδους χαλκού.

Η μειοψηφία των μελών της συμβουλευτικής επιτροπής διαφωνεί με την Επιτροπή στα στοιχεία α) και β).

5. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η συγκέντρωση δεν οδηγεί στη δημιουργία:

α) μοναδικής δεσπόζουσας θέσης της Pirelli/BICC στην αγορά LV/MV,

β) μοναδικής δεσπόζουσας θεσης της Pirelli/BICC στην αγορά HV/EHV,

γ) συλλογικής δεσπόζουσας θέσης της Pirelli/BICC και της Alcatel στην αγορά LV/MV,

δ) συλλογικής δεσπόζουσας θέσης της Pirelli/BICC και της Alcatel στην αγορά HV/EHV.

Μειοψηφούντα μέλη διαφωνούν στα σημεία α) και δ). Άλλα μειοψηφούντα μέλη διαφωνούν στα στοιχεία β) και δ).

6. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η κοινοποιηθείσα συγκέντρωση θα πρέπει να κηρυχθεί συμβιβάσιμη με την κοινή αγορά.

Η μειοψηφία των μελών της συμβουλευτικής επιτροπής διαφωνεί με την Επιτροπή ότι η κοινοποιηθείσα συγκέντρωση θα πρέπει να κηρυχθεί συμβιβάσιμη με την κοινή αγορά.

7. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.

8. Η συμβουλευτική επιτροπή συνιστά στην Επιτροπή να λάβει υπόψη της τα σημεία που εθίγησαν από τα κράτη μέλη κατά τη διάρκεια της συνεδρίασης της συμβουλευτικής επιτροπής.